**frunză arămie**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

frunză arămie

alungată de vânt

ţi-e strigătul foşnet

când din zborul în vrie

cobori pe pământ

şi-ar mai şti cineva

că ai fost de un verde crud cândva

şi umbră ai picurat

într-un timp indiferent

poate de sus îşi va aminti o stea

în dimineţi de-argint

pulsându-şi sclipirea

sau aici un poet

lăcrimând pentru tine-ntr-o toamnă

versuri într-un sonet